DEĊIŻJONI TAL-KUMMISSJONI
tad-19 ta’ Ottubru 2005
li tippermetti lill-Istati Membri sabiex l-awtorizzazzjonijiet proviżorji għas-sustanzi attivi ġodda boscalid, indoxacarb, spinosad u l-virus tal-poliedrożi nukleari Spodoptera exigua
(innotifikata taħt dokument numru C(2005) 4002)
(Test b’ rilevanza għaż-ŻEE)
(2005/743/KE)
IL-KUMMISSJONI TAL-KOMMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/414/KEE tal-15 ta’ Lulju ta’ l-1991 dwar it-tqegħid fis-suq ta’ prodotti għall-protezzjoni tal-pjanti (1), u partikolarment ir-raba’ subparagrafu ta’ l-Artikolu 8 (1) tagħha,
Billi:
(1)
Skond l-Artikolu 6(2) tad-Direttiva 91/414/KEE fl-April ta’ l-2001 il-Ġermanja rċeviet applikazzjoni minn għand il-BASF AG għall-inklużjoni tas-sustanza attiva boscalid (li kienet tissejjaħ: nicobifen) fl-Anness I mad-Direttiva 91/414/KEE. Id-Deċiżjoni tal-Kummissjoni 2002/268/KE (2) ikkonfermat li d-dossier kien komplut fis-sens li jista’ jiġi kkunsidrat bħala sodisfaċenti, fil-prinċipju, għall-ħtiġijiet tad-data u l-informazzjoni stipolati fl-Annessi II u III f’ dik id-Direttiva.
(2)
F’ Ottubru ta’ l-1997 l-Olanda rċeviet applikazzjoni mid-Du Pont de Nemours li tikkonċerna l-indoxacarb (li kien jissejjaħ: DPX-KN128). Id-Deċiżjoni tal-Kummissjoni 1998/398/KE (3) ikkonfermat li d-dossier kien komplut u li jista’ jiġi kkunsidrat bħala sodisfaċenti, fil-prinċipju, għall-ħtiġijiet tad-data u l-informazzjoni stipolati fl-Annessi II u III f’ dik id-Direttiva.
(3)
Fl-Lulju ta’ l-1999 l-Olanda rċeviet applikazzjoni mid-Dow Agrosciences li tikkonċerna l-ispinosad. Id-Deċiżjoni tal-Kummissjoni 2000/210/KE (4) ikkonfermat li d-dossier kien komplut u li jista’ jiġi kkunsidrat bħala sodisfaċenti, fil-prinċipju, għall-ħtiġijiet tad-data u l-informazzjoni stipolati fl-Annessi II u III f’ dik id-Direttiva.
(4)
Fl-Lulju ta’ l-1996 l-Olanda rċeviet applikazzjoni mill-Biosys li tikkonċerna l-virus tal-polijedrożi nukleari Spodoptera exigua. Id-Deċiżjoni tal-Kummissjoni 1997/865/KE (5) ikkonfermat li d-dossier kien komplut u li jista’ jiġi kkunsidrat bħala sodisfaċenti, fil-prinċipju, għall-ħtiġijiet tad-data u l-informazzjoni stipolati fl-Annessi II u III f’ dik id-Direttiva.
(5)
Kien hemm il-ħtieġa ta’ konferma tal-kompletezza tad-dossiers sabiex setgħu jiġu eżaminati fid-dettall u sabiex l-Istati Membri setgħu jkollhom il-possibbiltà li jagħtu awtorizzazzjonijiet proviżorji, għall-perjodi sa tliet snin, għall-prodotti għall-protezzjoni tal-pjanti li fihom s-sustanzi attivi, filwaqt li jikkonformaw mal-kondizzjonijiet stipolati fl-Artikolu 8(1) tad-Direttiva 91/414/KEE u, b’mod partikolari, il-kondizzjoni dwar l-assessjar dettaljat tas-sustanza attiva u tal-prodott għall-protezzjoni tal-pjanti fid-dawl tal-kondizzjonijiet stipolati minn dik id-Direttiva.
(6)
Għal dawn is-sustazi attivi, l-effetti fuq is-saħħa tal-bniedem u fuq l-ambjent ġew assessjati, skond id-dispożizzjonijiet ta’ l-Artikolu 6(2) u (4) tad-Direttiva 91/414/KEE, għall-użi li ġew proposti mill-applikanti. L-Istati Membri rapporteur ressqu abbozz tar-rapport ta’ l-assessjar lill-Kummissjoni fit-22 ta’ Novembru ta’ l-2002 (boscalid), fis-7 ta’ Frar ta’ l-2000 (indoxacarb) u fil-5 ta’ Marzu ta’ l-2001 (spinosad) u fid-19 ta’ Novembru 1999 (virus tal-polijedrożi nukleari Spodoptera exigua).
(7)
Wara t-tressiq ta’ l-abbozz tar-rapporti ta’ l-assessjar mill-Istati Membri rapporteur, kien hemm il-ħtieġa li tintalab iktar informazzjoni mill-applikanti u li l-Istati Membri Rapporteur jeżaminaw dik l-informazzjoni u li jressqul-assessjar tagħhom. Għalhekk, l-eżaminazzjoni tad-dossiers għadha għaddejja u mhux ser ikun possibbli li l-evalwazzjoni tiġi kkompletata fil-qafas ta’ żmien stipolat fid-direttiva 91/414/KEE.
(8)
Minħabba li l-evalwazzjoni s’issa ma identifikat ebda dubju immedjat, l-Istati Membri għandhom jingħataw il-possibiltà li jiġġeddu l-awtorizzazzjonijiet proviżorji mogħtija għall-prodotti tal-protezzjoni tal-pjanti li fihom is-sustanzi attivi kkonċernati għal perijodu ta’ 24 xahar skond id-dispożizzjonijiet ta’ l-Artikolu 8 tad-Direttiva 91/414/KEE sabiex tkun tista’ titkompla l-eżaminazzjoni tad-dossiers. Huwa mistenni li l-proċess ta’ evalwazzjoni u tat-teħid tad-deċiżjonijiet fir-rigward ta’ deċiżjoni dwar inklużjoni possibbli tas-sustanza attiva kkonċernata fl-Anness I ser jitlesta fi żmien 24 xahar.
(9)
Il-miżuri stipolati f’ din id-Deċiżjoni huma f’ konformità ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
L-Istati Membri jistgħu jestendu l-awtorizzazzjonijiet proviżorji għall-prodotti għall-protezzjoni tal-pjanti li jikkuntienu l-boscalid, indoxacarb, spinosad jew il-virus tal-polijedrożi nukleari Spodoptera exigua għal perijodu li ma jaqbiżx l-24 xahar mid-data ta’ adozzjoni ta’ din id-Deċiżjoni.
Artikolu 2
Din id-Deċiżoni hija indirizzata lill-Istati Membri.
Magħmul fi Brussell, nhar id-19 ta’ Ottubru 2005.